**Ejerforeningen Bro Strand - CVR.nr. 35295062**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Bestyrelsesmøde**

**Referat af bestyrelsesmøde nr. 5/2024**

**Afholdt d. 21/6 2024 kl. 16:00 – 18:30**

**Sted: Bro Strand nr. 61 (TLL)**

**Indkaldt af:** Troels Linderoth Lolck (TLL), Midlertidig formand

**Deltagere:** Kristian Kaltoft (KK), Bjarne Hansen (BH), Hanne Bjørnhart (HB), Jim Sjørslev Muusmann (JSM), Troels Linderoth Lolck (TLL)

**Fraværende: Ingen**

**Referent: TLL**

----------------------------------

**Dagsorden**

1. Besøg af Søren Høll – vedr. indfaldsvejen
2. Godkendelse og underskrift af referat fra seneste bestyrelsesmøde
3. Gennemgang af status ved hvert enkelt bestyrelsesmedlem:
4. Status på maling og vedligeholdelse af huse – KK
5. Status på vedligeholdelse af grønne områder - BH
6. Teknisk tilsyn og øvrigt tilsyn – JS
7. Projekter m.m. - HB
8. Status på hjemmeside, mails, økonomi og forsikringer ved fungerende formand - TLL
9. Eventuelt
10. Næste møde

**Referat**

**Ad 1) - Besøg af Søren Høll – vedr. indfaldsvejen**

Bestyrelsen havde inviteret Søren Høll på besøg, idet han senest har været involveret i projektet omkring indfaldsvejen. Han orienterede om status på sagen forud for generalforsamlingen (GF), hvorpå der blev orientereret om mulighederne.

Baggrund blev herefter drøftet, og bestyrelsen fastholdt beslutningen om, at vi holder os til afgørelsen fra kommunen og får indføjet i kontrakten med den valgte leverandør, at de er ansvarlige for at tilsikre at udførelsen af arbejdet opnår godkendelse af hos Kommunen.

KK deltager i et opstartsmøde, hvorefter JS og BH tager sagen videre.

**Ad 2) - Godkendelse og underskrift af referat fra seneste bestyrelsesmøde**

Referat fra seneste bestyrelsesmøde blev godkendt. Godkendelsen foregår nu elektronisk, hvorefter godkendelsen fra de enkelte bestyrelsesmedlemmer arkiveres elektronisk i Bestyrelsens mailsystem.

**Ad 3) - Gennemgang af status ved hvert enkelt bestyrelsesmedlem**

1. Der var tilgået Bestyrelsen en mail d. 9/6 fra nr. 199, hvori man opfordrer Bestyrelsen til at være mere konsekvent overfor ejere, der fx ikke får udført det nødvendige arbejde forud for malerarbejdet. Baggrunden er, at der bl.a. har været udfordringer med at få alle huse gjort klar til malerarbejdet – trods tidligere udsendte mangelrapporter til de berørte ejere, hvor der skulle males i år. Bestyrelsen har således drøftet om noget fremadrettet bør gøres anderledes, og har besluttet, at der næste år vil der blive samlet op overfor de enkelte husejere i bedre tid inden malerarbejdet skal igangsættes. Det skal dog anføres, at det er den enkelte husejers ansvar, og at Bestyrelsen forventer, at der følges op på de anviste mangler.

Malerne mangler pt. kun nogle småting, hvorefter årets malerarbejde bør kunne afsluttes i løbet af uge 27.

Tagpap fra antenneskuret??

b.

* + Et par beboere har hakket i bedene, hvorefter affaldet er kørt væk af Holmegård.
  + Den invasive Japanske Pileurt har selvsået ved stranden. Den er sprøjtet - men er genstridig!
  + Hyben er gået lidt ud nogle steder, men det forventes de kommer sig.
  + Henvendelse til Middelfart kommune vedr. opsætning af bump-spildt.
  + Træ påkørt ved nr. 65 – står skævt og evt. flækket. En sag ejerne ordner.
  + Tidsler ved legeplads plus ukrudt ved tennisbanen - BH kontakter Holmegaard herom.
  + Alle paradisæbletræer skal renses for ukrudt ved roden.
  + Der har været påkørsel ved nr. 251 og 35. Begge steder er udbedret.

1. Efter udfald på Tv-signalet ultimo maj, blev vores leverandør kontaktet for fejlsøgning. Det viste sig at en Strømforsyning var gået, hvorefter den blev udskiftet. Årsagen var formentlig et lynnedslag da to faser ligeledes manglede i målerskabet. Elektriker blev efterfølgende kontaktet således at dette forhold nu også er udbedret.

Lampe v/ nr. 245 vil blive ordnet.

Der vil blive lavet et serviceeftersyn af vores asfaltbelægning, da den er slidt / hullet flere steder.

1. Hjertestarteren er blevet serviceret. Det blev drøftet, at vi bør tilbyde et hjertestarterkursus for ejerne, hvilket blev aftalt. Vi booker således en instruktør lørdag d. 24. august kl. 13.00. Nærmere info og tilmeldingsmulighed følger.

HB tager sig af mail til nye ejere.

1. Nyhedsbrev udsendt. Mail håndteres nu af de relevante personer. Opdaterede forsikringspolicer (Gjensidige) er uploadet på hjemmesiden.

Økonomisk oversigt med bilag var fremsendt til bestyrelsens indsigt og blevet gennemgået fsva. udvalgte poster. Økonomien ser meget fornuftig i foreningen. Vi overholder pt. budgettet flot. Men der er intet nyt i ”dige-sagen”, ligesom vi heller ikke kender den endelige pris for indfaldsvejen, som der dog allerede er hensat til. Overskud er igen indskudt med ½-årlig binding med henblik på en forhøjet forrentning.

Det er blevet undersøgt om der kunne tilføjes et modul til trailerbookning på vores hjemmeside. Dette er muligt, men henset til brugen pt. vil implementering og vedligehold af et sådant modul ikke være rentabelt.

**Ad 4) -** Bestyrelsen gik afslutningsvis en rundtur i vores område, og konstaterede bl.a. at et par af søerne snart bør renses op igen. Opgaven sendes i udbud.

**Ad 5) –** Næste bestyrelsesmøde er aftalt til d. 22/8, kl.18.30 hos JS.